ke izizatu, ndiya ku kankanya zibini—esinye sininzi, esinye sahlukile sisodwa.

*Esokugala*—Umhlaba uya nqaba. Baninzi abantu aba lusu lumhlope, kwa naba ntsundu njalo e South Africa apa, kunoko fudula be kunjalo; ke, yonke leminyaka ukuba ilizwe lilungile, kuseza abanga pezulu. Kuba xa ilizwe abantu balo bangandiyo, kuko indawo ekonakele kuyo, nokuba kupina. Ingaba kukohlakele abantu mhlaumbi ngumhlaba, mhlaumbi kukohlakele imiteto yawo. Kodwa kona akuko kupuluka kule nyaniso yokuti ukuba abantu baya ncipa elizweni, lonto lupawu olubi, belufanele ukoyikisa.

Kodwa ke e South Africa apa abantsundu abancipi, ikwa yinyaniso lendawo yokuti umhlaba awandi, nakuba umda we koloni umane uya ubekela kude paya. Kunga fanelana kucuma kusalekana ukudla, kanti zona iakile zahlala zikwa ngako. Ukuncipa komhlaba, nokwanda kwa bantu, lonto iteta ukuti baninzi abantu abafuneka besebenza eminye imisebenzi, kuno kulima, nokuba nomhlaba. Kuseko nendawo ebonakalayo, yeyokuba kokukona umhla­ba uza kunqaba, ubanqabele ngakumbi ke abantsundu ukuba bawuzuze. U Humboldt—umhambi otile, uti ukubalisa, kuko isizwe elunxweni lwe Amazon olubandezelwe yindlala yomhlaba, *ludla udongwe oluninzi.* Kodwa kuko olunye uhlanga olunge kude kanjako ne Amazon, olu kwanjalo uku bandezelwa yindlala yokulambela umhlaba kwalo. Asingabo abantsundu beli lizwe, abo bantu babo- nisile ukukwazi kwabo ukuginya umhlaba, inge ngawo ama- gaqa omhlaba, kodwa baginya amazwe epela, apo sukuba ke baya kona e Australia, Canada, New Zealand, ne South Africa. Ulusu lwabo lumhlope. Inxowa zalo zemali zi- nzulu, zekuti apo kutengiswa itnihlaba kule Continent yase Africa, ludle ngoku pumelela ekutengeni, bati abebe fudu­la bengaba ninilo, kuba inxbwa zabo zingendele, bangabi nako ukumelana nalo. Ndisenjenje nje ke okwa ngoku andikangeni endaweni yokulunga nokungalungi koku kuginya kwabo lomhlaba, nakuba indawo endimi kuyo ndimi nde nqi kuyo. Izinto aziti ngoku suke zenzelwe imiteto zibe ngoko sekulungile ngokwe siko lobuntu.

Ke, umntu ontsundu makasuse umxelo wake e Mhlabeni, awubekise e Msebenzini, kuyo ke londawo akasayi kugqita bani ngokuba seshweni, ngapezu kwenani laba mhlope aba koyo kuwo onke amazwe anoku kanya. Abana kuba ngo Notenga bonke abantu. Naso esona sizatu sikulu sibangele abantsundu abaninzi, ngoku kodwa udodana oluntsundu ukupenukela kulomsebenzi wenkutalo, njengokuba efunda i trade nje.

*Esesibini,*—I trade le ingu msebenzi one nzuzo. Kwimi- nyaka edluleyo kwangena ekaya apa indodana etile emse- benzini wokukanda. Ndike ndaya kuyibona ngenye imini apa, ndeva kumlungu wayo, isele ine minyaka emihlanu isebenza kuye, ukuzipata kwayo. Kubonakala ukuba ibinga sakuhlala leminyaka mihlanu ndaweninye ukuba ibingazipatangakakuhle,isamkelaumvuzo olungileyo, isenza umsebenzi okolisayo. Kuqala yaka yasebenzela i 5s ne 6s ngemini. Ke kamva yasixenxe, ngoku ke sitoba 9s ngemini. Ukuba umsebenzi wayo ubungayi fanele lomali, aku bonakali ukuba inkosi yayo ibiya kumane leminyaka irola lemali Kodwa makutiwe lomali ibiyenzela umsebenzi olu­ngileyo, umsebenzi olunge ngapezu kwabebe fundiswe kwango kunjalo. Ihlala kufupi apa. Nipantse ukuyazi nonke. Igama layo ngu John Mbane. Inkosi yayo ngu Mr. Francis, wase Ncera. Izakele uxande ngokwayo yazeka intombi eya fundiswa kwalapa e Sikuleni se Ntombi,—ino mvuzo ozi ponti ezi £140 ngomnyaka, kubona­kala ukuba igqitisile endaweni ebiya kuba yiyo ukuba ibi nomhlatyana kupela, nebokwana, nenkomo, nenq’ukuva ihlala kumzana otile. Ndingenza intwari yento ekwanjalo.

Ndite lendindi yenqaba iyi Mfundiso Mashishini, kuba iseyindindi, eyakuti ukucazwa kwayo, icazwe, ityilwe ngaba ntsundu ngokwabo—ize ke ilingwe kakuhle.

Ezinyaniso ndizifumene ekubeni imfundo enje ibike ya- hlaziywa apo ibiselike yafa; yaza kananjalo yaqalwa apo ibingazange ibeko kona pambili. Ihlaziywe e Nxukwebe nakwezinye indawo : yaza yaqalwa e Clarkebury, Shawbury, Emtata, Keiskama Hoek, Grahamstown, Blythswood, nase Lusutu. Kuzo zonke ezindawo nanje ngase Lovedale apa, kuncedwa ngu Rulumente. Oko kukuti yi Education Department, pezu kokuba ibiselike yafa nje kwi ndawonge ndewo apo yafundiswa kona, ifuna ukuyihlaziya iyandise ngo ku ngapezulu. E Lovedale apa nje ngoko sendike ndatsho ukuti ikutazwe ngesisa esinga pezulu kwa Rulumente lemfundiso, kule minyaka mibini namitatu, kunokwa pambili. Beku fanelwe ukuqondwa ukuba, nakuba i Lovedale iwuhambisileyo lomsebenzi kuseloko kwatini nje, kona ukwanda koloncedo kusand’ ukubako ; esiti ke sakukangela kwinteto ebiselimi, nakaloku nje isatetwa ngabo bamonele nepeni le yokunceda abantsundu—umntu anga kumbula ukuti le grant (imali evela kwa Rulumente) seyi zizizukulwana sinayo,sesiyaku konca ngayo nakwixaelizayo, nje ngomntu oqeshe umhlaba ekangele kwiminyaka emashumi asitoba anesitoba esezayo !

Eliq'inga lopumelelana ?

Lombuzo awukupendulwa kukupa inanana elincinane laba funde amashishini, abaya kusuke bati kotso, bange abako xa kunjenjenje ukusweleka kwabantu abanjalo.

Ubunga pendulwa ngokwanelisa ngakumbi, ukuba ama- dodana akutshwa yi Lovedale nezinye i Institution ebengama nani anele umsebenzi owa funayo kweli lizwe. Yona indawo yokuba ambalwa abaya kuvela iyinyaniso. Kodwa wona amanani makabe ngo hlobo olutile—nakuba beku ngafanele kunxanywa ukulindwa kwawo. Akuko nqaba endleleni, kodwa ke ziko inxakeko endleleni eziya kuti xa zinga suswanga, ziya kubanga ukuncipisa impumelelo ebiya kubako, isuke ibe yintwana encinane kanye. Zingenjiwanje ukucanciswa kwazo ezi zitintelo:—

1. Zezo zivela kwa bantsundu ngokwabo.
2. Zezo zibangelwe zindawo ezizi kwasilima kule ndlela yoku fundisa, esifundisa ngazo tina.
3. Zitintelo eziposwa endleleni yoku qeshwa abafundi- swe amashishini benga bantsundu, ezishopini zaba mhlope e Koloni.

Kwe zilunge kudidi lokuqala, zindawo ezifike zisweleke kwaba funda amashishini, eziti ke zinqabisele abo bawa fundisayo. Ezo ke zitintelo ezikulu kunene.

1. Ukufuneka ko kwaziwa kwesi Ngesi.
2. Ukunga copeli kufunda, nengqondo enqenayo ngohlo- bo oloyikisayo. Lonto ibonakala kwi nxenye, inobume bokunga katali nokunga tandi, kusuke kupantse ukunga biko xala lamfundo kanye, ukufunda amashishini abo, nokuti bazigqibe ukuzazi indawo-ndawo ekufuneka bezi cbselele ukuzi funda.

Inxenye ayinako ukugcina nto ngentliziyo. Ku funeka imigudu ne mpulapulo ekwenzeni isitulo sokwa yama, ne tafile enga gungq'iyo.

Ukuba ingqondo zabo zentliziyo, bezi nokubona kakuhle, kufike kuti ta kuzo, zibe ke zisukulwa yimfundo ye ngqo- ndo, ndawonye ne mfundiso yase sikuleni pambi kwokuza apa, umsebenzi woku fundisa ishishini ubungebe nzima kangaka.

Lendawo ke indikokelela kwi ndawo esintsompoti, itetwa yinto eninzi yaba mhlope, abanga vumelaniyo ne ndawo yoku fundiswa kwaba ntsundu ezi kuleni, abati bona kuxa balungiswayo ukuba bafundiswe ishishini lodwa. “Basebe- nzise nkosi, (Make them work, Sir), Naso ke esam isikula. Ibeke isesona sikula siba lungeleyo aba ntsundu.” Kufanele ukuba le nteto yande kangaka ke siyi pengululule, na-